ming030890/wiki-yue-high-quality huggingface dataset:
普及社區檢測計劃

普及社區檢測計劃（英文：Universal Community Testing Programme，簡稱UCTP）係香港政府響2020年武漢肺炎疫情下搞嘅一場全民自願免費嘅檢測，希望可以掌握武漢肺炎嘅社區感染情況，盡快搵出「隱性患者」，切斷社區傳播鏈。任何無病徵由揸住有效香港身份證嘅人都可以網上預約參加，響指定時段去到指定嘅社區檢測中心由醫護人員採集鼻腔同咽喉嘅拭子樣本，3日內就有檢測結果。
計劃響2020年9月1號開始，有141個檢測中心，原訂9月7號完。之後計劃延長至9月11號，檢測中心數量減至122個。其後計劃再延長至9月14號，檢測中心數量減至57個。
計劃開始前陳肇始曾經估計會有大概五百萬人參與計劃。最終有1,783,000人參與計劃，揾到42名確診者。

質疑
社會對普及社區檢測計劃有唔少質疑嘅聲音，譬如響無居家令配合下檢測成效大減，亦有人擔心當局趁機收集檢驗者嘅DNA資料，同時有區議員批評全民檢測中心選址太近民居，又無做諮詢。不過，當局唔認同呢啲反對論點。

事故
喺9月7號，有一個44歲男人透過全民檢測被驗出呈陽性，但係送院再驗嗰陣時就呈陰性。呢個係今次計劃發生嘅第一單「假陽性」。醫務化驗師梁啟維指，為咗加快化驗速度，有份接受政府委託做化驗嘅火眼實驗室用「3合1」混合樣本方法，由於用混合樣本化驗，喺覆檢嗰陣時有可能被過分稀釋，判斷唔到係陽性定陰性，所以由醫院再次收集病人呼吸道樣本化驗，證實火眼實驗室驗出「假陽性」。佢認為，只要檢測量大，就一定會出現「假陽性」，加上火眼實驗室用咗比較寬鬆嘅陽性結果標準，相信「假陽性」陸續有來。
普及運算

普及運算（ubiquitous computing / ubicomp）喺電腦科學上係指要令到運算能夠喺何時何地都做得，等用電腦解難變得更加方便。
對沖

對沖（英文：hedge）係指一項投資做嚟係為咗抵消另一項投資嘅損失或者利潤嘅。
對流

對流（Convection），係流體內部嘅分子運動，最常見係傳熱嘅對流，即係熱對流。
對的時間點

《對的時間點》係由小寒填詞，吳慶隆編曲，林俊傑作曲、監製同演唱。隻歌喺2019年8月26號以單曲形式發行。呢隻歌係星加坡樟宜機場嘅星耀樟宜「雨漩渦」主題曲。

簡介
林俊傑為咗表達佢家鄉嘅樟宜機場嘅回憶，所以就寫咗呢隻歌。呢隻歌亦係《偉大的渺小》嘅延伸。
對稱函數

對稱函數（symmetric function）係數學上嘅一種函數。想像一個函數 ，有  個變數，而如果呢  個變數嘅數值無論以乜嘢次序代入  嗰度  會出嘅數值都係一樣，噉  就係一個對稱函數，即係話
，無論  同  數值係乜。
對白

對白，又叫對話，係指兩個或幾個人傾偈講嘅嘢，好多文學作品都用到對白去表達故仔。
對稱代數

喺代數入邊，畀一個場上邊嘅向量空間，對稱代數係裝住嘅一個上交換代數，而且喺某種意義下佢係「最細」嘅。
對稱博弈

對稱博弈（英文：symmetric game）喺博弈論上指一種博弈。喺一場對稱博弈當中，一個選擇嘅報償衹係會受到第個（或者第啲）博弈者嘅選擇影響，但唔受選擇者嘅身份影響－同一個選擇無論由邊個博弈者揀，報償都會一樣嘅。
對流層

對流層（英文：Troposphere）係地球大氣層最近地面嗰層，亦都係密度最高嗰層，離地0到11公里，對上係平流層。
對相四言

對相四言，舊時蒙童書，圖書一本，雜字一類，估計出自大宋。大明仍有收藏，文淵閣書目同菉竹堂書目有記載，至今失傳。之不過本書大元、大明、大清都有修改本，當中有魁本對相四言雜字同新編對相四言傳世，而且有好幾個版本。
形式一圖配一兩字，四言咁讀。新編有本大宋痕迹，筐字少咗底一劃，避諱太祖趙匡胤。
魁本對相四言雜字刻咗洪武新刊，大明早年，現存本有日本翻刻特色。
新編同魁本間無承傳關係，次序亦有唔同。有啲字兩者都唔同。然而兩本都記載咗算盤同算子，籌算到算盤之間過渡，大明時仍有籌算，亦見證大明時算盤形式，上二珠同下五珠。
對稱

對稱（粵拼：deoi3 cing3）係幾何學上，指圖形嘅某種重複性。常見有平移、旋轉、鏡射等。對稱嘅意思係當你折疊或者翻轉一個形狀嘅一部分嘅時候，佢睇起嚟同另一部分一模一樣。試想像喺一個心形中間劃一條線。如果兩邊完全匹配，噉呢個心形就有線對稱嘅特性。有啲形狀轉動或者旋轉之後仲係一樣樣嘅，呢種就叫旋轉對稱。對稱可以令到嘢睇起嚟平衡同勻稱，好似蝴蝶嘅翼或者雪花噉。
對稱唔一定係具象嘅，數學上，對稱性其實係講，當一樣嘢，佢嘅某啲方面改變，而另一啲方面維持唔變。群論就係研究對稱性嘅數學分支。

概論
睇埋：幾何學
嚴格嚟講，當我哋話一個數學物體係對稱嘅時候，即係話呢個物體就算經過反射或者轉動等變換，佢嘅樣都唔會改變。舉個例，鏡射係最基本嘅一種對稱，意思係話一個物體經過反射之後都保持原狀。講得簡單啲，反射可以咁樣理解：
攞一個形狀（好似下圖嘅三角形 ）同一條線（就係圖入面嘅 Y 軸），呢條線就叫做「反射軸」；
喺呢條線嘅另一邊整一個新嘅形狀（三角形 ）；
原本個形狀嘅每一點 ，喺新形狀度都有個對應嘅點 ；
隨便揀兩個對應嘅點，「 同反射軸之間嘅距離」一定同「 同反射軸之間嘅距離」一樣。
如果一件物體經過反射之後，佢反射前同反射後嘅樣完全一樣（除咗位置之外），咁就話呢件物體有鏡射對稱嘅特性。再深入啲嘅對稱分析，仲有講到轉動對稱（即係話一件物體轉動一定角度之後都唔會變樣，好似三曲腿圖咁，轉 120 度都係同一個樣）等更加複雜嘅對稱類型。
三角形  沿 Y 軸反射，得出  呢個新嘅三角形。三角形  沿 Y 軸反射，得出  呢個新嘅三角形。 呢個梯形有左右鏡射對稱特性。呢個梯形有左右鏡射對稱特性。

生物學
隻蝴蝶（金鳳蝶）大致左右鏡射對稱。
睇埋：求偶
喺生物學入面，對稱嘅概念主要用嚟描述生物體嘅形狀。雙側動物（例如人類噉），喺將身體分成左右兩半嘅矢狀面上或多或少係對稱嘅。 向一個方向移動嘅動物必然有上下兩面、頭尾兩端，因此有左右之分。頭部變得專門化，有口同感覺器官，而身體為咗移動嘅目的變成雙側對稱，有對稱嘅肌肉同骨骼元素，不過內部器官通常仍然係唔對稱嘅。
植物同固着嘅動物，好似海葵，通常有輻射對稱或者旋轉對稱，呢個特徵好適合佢哋，因為食物或者威脅可能會從任何方向到來。五重對稱喺棘皮動物中可以搵到，呢個類群包括海星、海膽同海百合。
喺生物學入面，對稱嘅概念都好似物理學咁使用，即係用嚟描述所研究對象嘅特性，包括佢哋嘅相互作用。生物進化嘅一個顯著特性就係對稱性嘅改變，呢個對應住新嘅部分同動態嘅出現。

心理學
睇埋：視覺科學同藝術心理學
對於人類觀察者嚟講，有啲對稱類型比其他類型更加突出，特別係垂直軸嘅反射對稱最為顯著，就好似人類面部嘅對稱咁。恩斯特·馬赫喺佢嘅著作《感覺分析》（1897年）中就提出咗呢個觀察， 呢個表示對稱嘅感知唔係對所有類型嘅規律性嘅一般反應。行為同神經生理學研究都證實咗人類同其他動物對反射對稱嘅特殊敏感性。 早期喺格式塔傳統中嘅研究表明，雙側對稱係知覺分組嘅關鍵因素之一。呢個就係所謂嘅對稱法則。對稱喺分組同圖形/背景組織中嘅作用已經喺好多研究中得到證實。例如，當反射對稱係單一物體嘅特性時，檢測呢種對稱嘅速度會更快。 人類知覺同心理物理學嘅研究顯示，對稱嘅檢測係快速、有效同對擾動具有強大抵抗力嘅。例如，喺100到150毫秒之間嘅展示時間內就可以檢測到對稱。

美學
從側面睇，泰姬陵雙邊對稱；從頂部(平面圖)睇，佢四重對稱。
睇埋：自然形態規律
對稱喺建築設計嘅每個層面都有體現，由建築物外觀嘅整體設計，好似哥特式大教堂同白宮，到個別平面圖嘅佈局，再到建築元素嘅細節設計，例如瓷磚馬賽克。伊斯蘭教建築，好似泰姬陵同洛特福拉清真寺，喺結構同裝飾上都大量運用咗對稱性。。
摩爾人嘅建築，例如阿爾罕布拉宮，好興用複雜嘅圖案裝飾，呢啲圖案運用咗平移對稱、反射對稱同旋轉對稱。
小野瀨康介

小野瀨康介（1993年4月22號—）係日本足球員，司職中場，效力山口雷法。
小野綾子

小野綾子 ，係日本嘅一個女藝人同埋配音員。
小野町

小野町（日文：小野町／おのまち Ono machi */?）係日本福島縣田村郡嘅一個町。
小野涼子

小野涼子 ，係日本嘅一個女藝人同埋配音員。
小野聡人

小野聡人（1981年1月26號—）係日本足球員，司職門將，效力秋田藍閃電。
小野正利

小野正利（平假名：おのまさとし，羅馬字：Masatoshi Ono，1967年1月29號—）係東京都足立區出身嘅歌手，隸屬シュガーミュージック事務所。佢嘅特點係音色好正嘅高音同有4個八度音嘅音域。2009年9月正式加入Galneryus成為主唱。
小野裕二

小野裕二（1992年12月22號—）係日本足球員，司職前鋒，效力鳥棲砂岩。
小野田寬郎

小野田寬郎（1922年3月19號—2014年1月16號）係日本陸軍少尉，喺二戰完之後堅持打仗，直到1974年3月10號向菲律賓空軍投降。
朱棣

朱棣（1360年6月1號—1424年8月12號）係大明第三個皇帝，開國皇帝朱元璋第四仔，1402至1424年在位。死後廟號成祖，所以又叫明成祖。年號永樂，又叫永樂皇帝。
洪武三年（1370年），受封燕王。十三年（1380年），就藩北平（家下北京）。二十三年（1390年），率師北征，擒北元乃兒不花。長期參加北方軍事，秦、晉二王死後，做諸藩王之首，有奪嫡之謀。建文元年（1399年），以反對建文帝削藩為名，喺北平起兵，號稱「靖難」。四年，攻入南京，奪位登極，改嗰年做洪武三十五年，第二年開始用永樂年號。
朱棣做皇帝之後，繼續「削藩」之舉，設置內閣，任用宦官，建東廠，恢復錦衣衛獄，實行專制集權統治；重視對北方經營，即位初即改北平做北京，又先後五次親征漠北，喺永樂十九年（1421年）遷都北京，史稱「永樂遷都」（又叫做「天子守邊」）；此外，三年喺西北設置哈密衛，七年喺東北設置奴兒干都司，又開設貴州布政使司，加強對西南統治，有助統一；繼續太祖恢復經濟措施，鼓勵屯墾，推動軍屯，開通漕運；對外多次命人出使，有鄭和下西洋、陳誠使西域。但佢奪位之後，革除建文年號，殺戮建文遺臣，齊泰、黃子澄同方孝孺都畀佢殺咗；屢興工程，起北京同宮殿、陵寢；北征之外又用兵安南（家下越南北部），改安南為交阯布政使司以內屬。終以勞民過重而有江西李法良同山東唐賽兒起事。
永樂二十二年，佢唔理群臣反對，帶病率師親征漠北，回師途中死喺榆木川（家下內蒙古多倫西北）。葬長陵。初上廟號太宗，嘉靖十七年（1538年）改成祖。
朱棣過身之後，由太子朱高熾繼位，就係明仁宗。
朱植雄

朱植雄（1996年－2019年9月），香港人，被部分香港反送中運動支持者認為係香港警察殺害示威者嘅受害人。

死亡經過
喺2019年9月9號，佢離開位於秀明道嘅住所之後就失咗蹤，佢屋企人人同日向警方報案。他最後露面嘅時候身穿白色背心、紅色短褲同埋深色拖鞋。去到11號，佢被發現倒伏喺秀茂坪邨秀義樓1樓天井位置，警察同消防人員去到嘅時候證實佢明顯死亡，事件無可疑。
不過，有啲香港反送中運動嘅支持者同媒體，就認為佢係反送中運動嘅犧牲者，係被香港警察殺死。有啲連登網民提出質疑，甚至指香港警察Hack咗朱植雄生前喺連登嘅戶口。時事評論員馮睎乾喺2019年9月8號《蘋果日報》評論好多示威者被自殺或失蹤爭議嘅時候，亦質疑朱植雄被發現倒卧喺天井死亡，警察點解會話沒可疑，又提到點解有自稱朱植雄親友嘅人，反而有閒情逸致喺「闢謠」，長篇大論證明朱植雄係自殺，實在令人起疑。
朱智勛

朱智勛，係大韓民國嘅一個男藝人同埋演員。
有向圖

有向圖（directed graph）喺圖論上係指頂點之間有方向性箭咀嘅圖。
有序對

喺數學入面，有序對（英文：ordered pair） 係兩個物件組成嘅一對，而呢兩個物件嘅次序係重要嘅：，除非。
有安杏果

有安杏果 （粵拼：jau5 on1 hang6 gwo2），係日本嘅一個女演員。

拍過嘅作品一覽
呢個表唔完整，歡迎加料。
Looking For（1998年） - 津川雅彦と丘みつ子の娘　
岸和田少年愚連隊 Going My Way（2003年） - 土方由紀（幼少期）
銀のエンゼル（2004年） - 小林かおり
有序場

有序場（ordered field）係數學上嘅一個概念。如果話一個場  係一個有序場，噉即係話，如果由  嗰度是但攞兩個元素  同  嚟睇， 同 呢兩句嘢至少有一句係真，用另一個講法，就係任何兩個元素都可以比較大細。
有巢氏

有巢氏係古代中國傳說嘅氏族，相傳發明喺樹上面起個巢去住。
有尾目

有尾目（學名：Urodela），係兩棲綱下一目，有9個科，外形有一大條尾。
有岡大貴

有岡大貴（1991年4月15號—）係日本嘅一個男藝人同埋演員，組合Hey! Say! JUMP成員。
有島萌優

有島萌優，係日本嘅一個女藝人同埋配音員。
有序向量空間

有序向量空間係指一個向量空間，上面定義咗一個偏序關係，而且呢個偏序關係同向量空間嘅運算係相容嘅。
影片彈幕

影片彈幕（粵拼：jing2 pin2 daan2 mok6；日文：弾幕，danmaku）可以算係字幕嘅一種，加落影片嗰度，但係寫嘅唔係片中人講嘅嘢，而係觀眾一路睇片一路畀嘅評語。
影片畫格

影片畫格（粵拼：jing2 pin2 waa2 gaak3；英文：Film frame）係有關影片製作嘅一個術語。一個畫格係指一連串「望落郁緊」嘅影像當中其中一格。
影山雅永

影山雅永（1967年5月27號—）係日本足球員，司職後衞，效力過市原JEF聯，浦和紅鑽，及仙台七夕。
影島區

影島區（韓文：영도구）係韓國釜山嘅區，人口約莫12萬。
影武者 (電影)

《影武者》（粵拼：jing5 mou5 ze2；日文：影武者(Kakemusha)）係一部1980年嘅日本電影，由黑澤明執導，仲代達矢、山崎努、萩原健一主演。
影武者

影武者（粵拼：jing5 mou5 ze2；日文：影武者(Kakemusha)）係日本戰國時代武將兼大名，用佢差唔多樣或似模似樣嘅衫，目的係達到整蠱主人同搞到敵人一鑊熟。由於佢出現嗰時未發明相機，所以被襲擊一方冇辦法用相嚟認到佢係邊位。
影母

影母（粵拼：jing2 mou5；中古漢語拼音：qiengx）係中古漢語聲母，屬喉音，係全清聲母。呢個聲母可以接四個等嘅韻母。

擬音
雖然大多數嘅現代發音都變成零聲母，但可以擬出影母發/ʔ/，學界一致同意將佢擬音爲/ʔ/。佢之所以變成零聲母，係因爲佢係個好易甩嘅音素。

上古來源
大部分學者都認爲影母字來自上古音嘅/ʔ/音，呢個音喺上古音到中古音嘅演變好穩定。

喺粵語嘅演變
影母喺標準粵語全部變成零聲母。對聲調嘅影響係，影母字派陰聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，零聲母來自於喻（云、以）、影、匣（齊撮合三呼）、疑（齊撮合三呼）、溪、日六母。

喺吳語嘅演變
影母喺吳語同粵語一樣，變成零聲母。

喺普通話嘅演變
影母喺普通話同粵語一樣，變成零聲母。但實質上個聲母未消失，作爲音素會出現喺詞中嘅開口呼嘅頭，但唔作爲音位。

喺日文嘅演變
無論吳音漢音，都係讀あ行。

喺韓文嘅演變
韓文同粵語一樣變零聲母。

喺越南文嘅演變
越南文同粵語一樣變零聲母。個別字有獨特嘅讀音，如一讀nhất，彎讀loan。
李理

李理（1983年7月7號—）係星加坡嘅華裔女羽毛球手。

生事
李理喺中國武漢市出世，喺1997年移民咗去星加坡，2002年正式成爲星加坡國民。

榮譽
李理分別喺2003年同埋2005年獲得星加坡奧林匹克理事會嘅榮譽勳章。
李珥

李珥（1536年12月26號—1584年），初名見龍，字叔獻，號栗谷，石潭，愚齋，諡號文成。朝鮮德水人，係朝鮮儒學者、文學家、政治人、詩人、作家同思想家。佢係西人黨黨首。別稱九度壯元公。
李珮琪

李珮琪（1994年10月16號—）係中華台北女子網球手。

球員生涯
李珮琪係右手揸拍（雙手反手）。
李琔

李琔（諺文：이정，1750年9月27號—1752年4月17號），字昌興（諺文：창흥），史稱懿昭世孫（諺文：의소세손）或懿昭世子（諺文：의소세자），係韓國李氏朝鮮國第21代國王李昑個孫同佢庶二子李愃嘅嫡長子，惠嬪洪氏（贈獻敬王后）生，朝鮮正祖李祘喺同母阿哥。
佢阿爺對佢期望好大。1751年5月13號封世孫，1752年4月17號夭折。
李琳琳

李琳琳（原名李月玲，英文：Maggie Li，1948年11月13號—）係香港前演員，籍貫天津，1990年代初跟住老公姜大衞成家移民溫哥華。
木村現

木村現（1931年7月8號—2007年2月21號）係日本足球員，司職前鋒，曾經喺1954～1955年間爲日本足球代表隊出場6次，入咗1球。
木村裕

木村裕（1994年6月3號—）係日本足球員，司職前鋒，效力長崎成功丸。
木村祐志

木村祐志（1987年10月5號—）係日本足球員，司職中場，效力德島漩渦。
木村誠

木村誠（1979年6月10號—）係日本足球員，司職後衞，效力過川崎前鋒，山形山神，及金澤薩維根。
木村珠莉

木村珠莉 ，係日本嘅一個女藝人同埋配音員。
木村理惠

木村理惠（1971年7月30號—）係日本足球員，踢後衞，曾經喺1996～2001年間為日本女子足球代表隊出場21次。
木村花

木村花（粵拼：muk6 cyun1 faa1，日文：木村 花，1997年9月3號—2020年5月23號）係日本一個女摔角手，2020年5月23號因為受唔住網絡欺凌而喺自己屋企自殺。
木村郁繪

木村郁繪 ，係日本嘅一個女藝人同埋配音員。
木村誠二

木村誠二（2001年8月24號—）係日本足球員，打後衞位置，效力FC東京。
李昇勳

李昇勳，係大韓民國嘅一個男藝人同埋歌手。
李昌鎬

李昌鎬（1975年7月29號—）九段，外號石佛，南韓圍棋手，棋風唔係好犀利，但以官子功力贏咗無數世界賽冠軍，師父係曹薰鉉，稱雄棋檀十幾年，係中國棋手常昊嘅剋星。
佢同曹薰鉉、劉昌赫、徐奉洙並稱做南韓圍棋四大天王。
因為渠唔理輸同贏都照係咁苦口苦面，故外號石佛。
李昊嘉

李昊嘉（粵拼：lei5 hou6 gaa1；英文：Sharon Lee；1988年4月21號—）係香港歌手。佢參加過第一屆《亞洲星光大道》，並喺比賽期間因為演唱電燈膽（原唱為鄧麗欣）而開始為人所知，李昊嘉嘅電燈膽以音樂比賽參賽曲喺一晚間YouTube獲近十萬點擊率。同時喺2009年，演出第一首嘅電台派台歌「萬歲師表」，正式成為香港歌手。參加過無綫電視超級巨聲比賽，但無緣打入一百強。李昊嘉喺2011年於香港教育學院畢業，為音樂教育榮譽學士，並擁有鋼琴演奏級同皇家八級樂理。

歌曲
歌曲成績
以下顯示歌曲喺香港四大傳媒之歌曲排行榜嘅最高名次。

2009年
2009年10月08日：蘋果日報 《肥媽讚《電燈膽》突然好聽，星光新秀歌藝勝 Stephy》
2009年11月12日：香港浸會大學 「星光奇遇奧比斯」 慈善籌款晚宴，籌募善款用於扶助失明人士之用。
2009年11月20日：亞洲電視 「2010亞洲電視節目巡禮」表演嘉賓
2009年11月30日：香港科技大學 VERTEX翱峰House II Festival 「2009 翱視群峰Opening Ceremony」表演嘉賓
2009年12月18日：明愛樂義學校 「歌聲妙韻迎聖誕」表演嘉賓
2009年12月20日：保良局 「星光大道慈善夜」表演嘉賓
2009年12月22日：元朗信義中學 「聖誕歌唱比賽」評判及表演嘉賓
2009年12月30日：文匯報 《李昊嘉：向天碟出發》
2009年12月31日：荃灣廣場 「星閃閃聲光除夕夜」表演嘉賓
李昌燮

李昌燮（1991年2月26號—）係南韓一個男歌手。
李昇基

李昇基，係大韓民國嘅一個男藝人同埋歌手。
李昌宣

李昌宣，係大韓民國嘅一個男藝人同埋歌手。
李昂

李昂（809年11月20號—840年2月10號），係大唐第十四位皇帝（唔計武則天），827年到840年在位，跟廟號叫唐文宗。

生平
李昂原名李涵，係唐穆宗個仔，唐敬宗細佬，封江王。唐敬宗喺826年十二月畀人殺咗，之後另一班人擁立李涵做皇帝，就係唐文宗，改名李昂。835年，發生甘露之變。840年，文宗過身，由細佬唐武宗繼位。
李昇炫

李昇炫（粵拼：lei5 sing1 jyun4*6，1990年12月12號—），係大韓民國嘅一個男藝人同埋歌手。
李穎芝

李穎芝（Wendy Lee，1986年4月25號—），係香港前女演員，祖籍廣東台山，喺2006年參加香港小姐競選，亦係第21期無綫電視藝員訓練班畢業嘅藝人，前無綫電視旗下經理人合約女藝員。佢前男朋友係無綫電視藝員嘅陸駿光。雖然李穎芝嘅演技唔錯，但係由於佢主要講英文，而佢嘅中文水平（包括讀寫中文同講廣東話嘅能力）仍有待改善，所以喺多部劇集入面都未能夠擔任重要嘅角色。

簡介
佢喺參選前係一位學生，志願係成為作家，佢嘅口頭禪係：「Well...」。

新聞
李穎芝曾經喺2004年參加紐約華裔小姐競選，同陳法拉一齊入最後五強，不過最後落選。
李穎芝喺最後一集一擲千金遊戲中攞著12號嘅一蚊寶箱，當佢開箱嗰陣，參賽者張堅庭好高興。

參選港姐
李穎芝喺2006年參加香港小姐競選，參選號碼係14號，雖然賽前被認為係冠軍大熱，不過最後落選。喺泳裝環節度，司儀曾志偉同陳百祥畀佢一個圓形圖案，問佢諗到乜嘢，佢話cereal，話係一個早餐，同牛奶一齊食，又話唔知道cereal中文點講，加上曾志偉專登將cereal講得好得意噉，引到全場觀眾同評判大笑，最後佢喺呢個環節攞到74分（滿分100分）。

跳車事件
李穎芝喺2010年1月28號喺何文田搭的士前往奧海城拍攝《女人最痛》外景嗰陣，發現的士衝紅燈同埋左搖右擺，細問下司機表示「無迫力」，佢擔心的士失控撞車，情急之下打開車門跳車，卽刻變滾地葫蘆受傷，而的士最終安全停低，司機更一度折返，叫佢上車繼續行程，佢聽到後即刻耍手擰頭拒絕，並負傷行到行人路邊，自己報警等人救。

大眾反應
正面：稱讚佢「好武功」、「身手敏捷」，並認為呢件事令佢成功上位，畀公眾終於記得佢嘅名。
負面：反應過敏，跳車嘅決定顯示出佢智慧低。
專家：行為不當，如果遇着架車行駛中突然腳掣失靈，乘客應確保綁好安全帶，再彎低身抱頭，盡量保護身體。乘客千祈唔好冒險跳車逃生，隨時會被其他車撞倒，後果可能會更加嚴重。

影響/重要性
雖然李穎芝喺《女人最痛》戲份唔重，但出事之後仍得到無綫外事部副總監曾醒明打電話慰問。呢個係李穎芝第一次上報紙港聞版，呢次出事並同時喺2010年1月29號明報同星島日報兩份香港銷量幾高嘅報紙上刊登，可見佢雖然係落選港姐，但仍然冇被忽略，仍然受到關注，顯示佢喺社會同娛樂圈嘅重要性。

總結
雖然有反面評論，但整體嚟講呢件事對李穎芝嘅反應好正面。
李篤安

李篤安（1927年6月13號—2006年5月25號）曾經係中華人民共和國天主教西安教區嘅主教，既係中共官方教會嘅主教，又得到梵蒂岡教廷嘅認可。
李章宇

李章宇（韓文：이장우，1986年6月1號—）係大韓民國嘅一個男演員兼歌手，響2006年出道。佢表哥係黃倫碩。
李紅衛

李紅衛，美國親北京派人士。

政治立場
佢係美國親中派成員。立場親北京，反對台灣獨立，又以「台灣省領導人」形容台灣總統。
李立群

李立群（1952年5月2號—）係臺灣相聲演員，佢祖籍河南孟縣，喺臺灣新竹出世。1970年代中國海專航海科本科畢業。
李笑好

李笑好係無綫電視2005年嘅電視劇《阿旺新傳》入面一個角色，由湯盈盈飾演。
李笑好相貌奇醜，成面雀斑而且下顎過長，但係心地善良。李笑好酷愛唱歌，後來畀丁常旺鼓勵參加《殘忍一叮》節目（抄《殘酷一叮》嘅電視真人騷節目），先至第一次公開表演，唱蔡卓妍嘅《下一站天后》。
李笑好原本只係配角性質，但係廣受觀眾歡迎，鋒頭甚至幾乎蓋過主角丁常旺。電視台後來甚至製作咗一尐以李笑好做主角嘅電視節目。

花絮
喺2005年度香港叱咤樂壇流行榜頒獎典禮度，司儀杜汶澤同林海峰喺介紹女歌手獎三甲候選人嘅環節入面，揶揄容祖兒係「樂壇李笑好」，惹起容祖兒嘅唱片公司英皇娛樂不滿。
李節街

李節街（英文：Li Chit Street）係香港灣仔一條馬路，由皇后大道東開始，去到莊士敦道。街名係嚟自李陞細佬李節。
本田圭佑

本田圭佑（1986年6月13號—）係日本一職業足球員，司職中場，亦可客串左後衛，2018年轉會至澳洲職業足球聯賽球隊墨爾本勝利足球會，同年起兼任柬埔寨足球代表隊教練。
本田泰人

本田泰人（1969年6月25號—）係日本足球員，司職中場，曾經喺1995～1997年間爲日本足球代表隊出場29次，入咗1球。
本田望結

本田望結 ，係日本嘅一個女演員。

拍過嘅作品一覽
呢個表唔完整，歡迎加料。
本田將也

本田將也（1973年11月20號—）係日本足球員，司職中場，效力過京都不死鳥。
本田愛美

本田愛美 ，係日本嘅一個女藝人同埋配音員。
本田征治

本田征治（1976年2月25號—）係日本足球員，司職守門員，效力過名古屋八鯨，平塚比馬，神戶勝利船，及草津溫泉。
本田拓也

本田拓也（1985年4月17號—）係日本足球員，司職中場，曾經喺2011年爲日本足球代表隊出場2次。
日出康城

日出康城（英文：LOHAS Park），之前叫夢幻之城，響香港新界將軍澳86區，響將軍澳工業邨北面，港鐵康城站同將軍澳車廠上蓋，係一個包括住宅、商場、公園嘅鐵路上蓋發展計劃。地盤總面積32.68公頃，總發展面積1,652,800平方米，地積比率（容積率）為5倍；規劃中住宅面積最多1,612,800平方米，商場面積40,000至50,000平方米，綠化及休憩面積為55,000平方米，包括一個面積近19,000平方米嘅中央公園。項目位於已收復嘅將軍澳第一期堆填區（將軍澳77區）同埋將軍澳第二/三期堆填區（將軍澳103區）之間，鄰近運作緊嘅新界東南堆填區。
成個發展計劃會分1至13期起，大慨喺2026年全部搞掂，到時會有50幢高46至59層嘅樓，提供21,500個住宅單位，可以畀58,000個市民住；另外又會起1個大型商場、1個小型商場、文娛康樂設施、綠化同理休憩區、長400米嘅海濱走廊、教育機構、幼兒院、社區會堂、鐵路車站同埋公共運輸交匯處。以住宅數量嚟數將會成為香港最大嘅屋苑，仲多過目前香港最大屋苑嘉湖山莊嘅15,880個差唔多四成。
根據港鐵公司（前稱地鐵公司，下同）嘅公佈，該發展計劃命名為日出康城係因為「日出」代表東方、陽光同朝氣，「康城」則代表「健康之城」同埋可持續發展；英文LOHAS取「Lifestyle Of Health And Sustainability」嘅首個英文字母，即健康及可持續發展嘅生活方式。

交通
日出康城嘅主要交通係港鐵將軍澳綫支線康城站，將軍澳支線列車每三班就會有一班前往康城站，平均每11分鐘一班。通往日出康城嘅道路名叫環保大道，主要係垃圾車及重型貨車出入，每日車次大約係4000架次。

評價
有傳謀話日出康城近垃圾堆填區，空氣臭，環境好差，不過，長實老闆話佢自己都去過：「嗰度一片翠綠，不知幾心曠神怡。」
日南響子

日南響子 ，係日本嘅一個女演員。

拍過嘅作品一覽
呢個表唔完整，歡迎加料。
日向

日向市：日本宮崎縣一市。
日向國：古代日本嘅一個令制國
日向號戰艦：大日本帝國海軍嘅一隻戰艦
日向站：JR東日本總武本線嘅車站。
日向市站：JR九州日豐本線嘅車站。
日向湖：日本福井縣三方郡美濱町嘅湖
日向大介

日向大介（日文：ひなた だいすけ ，1956年7月2號—）係日本男作曲家，大佬係同屬作曲家嘅日向敏文，而前度就係女演員秋本奈緒美。
日厘

日厘（Deli或者Belawan或者Belawan Deli）係印尼一埠，喺麻六甲海峽西便，日厘河口，近大城棉蘭。佢有船去馬來西亞庇能。日厘係印尼第二最忙嘅埠，排喺耶加達之後。
日向國

日向國係古代日本嘅一個令制國，屬西海道地區，位置約莫係家下宮崎縣。
日出茶太

日出茶太（粵拼：jat6 ceot1 caa4 taai3，Chatime），係起源自臺灣嘅手搖嘢飲鋪，2005年成立，而家喺香港、澳門、加拿大、日本、韓國等地都有分舖。
日南

日南（粵拼：jat6 naam4；日文：日南(Nichinan)）係日本九州宮崎縣南部城市，1950年1月1號由南那珂郡飫肥町、吾田町、油津町同埋東鄉村合併（日文：日本の市町村の廃置分合）而成，由於位置喺舊史日向國南部，所以命名做「日南」。日南面積536.11平方公里，2016年10月1號推計人口（日文：推計人口）53,258，有九州嘅小京都（日文：小京都）之稱。
李明慧

李明慧（英文：Vivian Lee，1976年6月22號—）係1997年度香港小姐競選嘅亞軍同國際親善小姐，1997年到1998年期間係無綫電視女藝員。
李明蔚

李明蔚（Sarena Li，1989年7月5號—2021年5月4號）係香港女歌手，曾經係組合小龍鳳嘅成員。2012年嗰陣，啱啱喺歌壇嶄露頭角嘅佢確診患上罕見嘅腺樣囊性癌，亦都係惡性度最高嘅癌之一，之後，李明蔚進行咗4次電療同卅幾次化療，聲帶同鼻腔都受到影響，但係佢仍然冇放棄歌唱事業，醫緊嘅同時亦都繼續唱歌，重喺9月13號發佈佢第一首歌《交換愛情》。2016年，李明蔚病情惡化，腫瘤再次擴大，癌細胞擴散去肺，開刀之後重因為神經發炎搞到面癱，右耳得返3成聽力，後嚟佢重要喺喉嚨開刀，令到佢以後都冇得唱歌，使咗五十幾萬都醫唔好個病。
2021年5月4號下晝5點10分，李明蔚不敵癌症病逝，終年31歲，由一路喺身邊幫佢對抗病情嘅馬浚偉代表李明蔚屋企人喺Facebook宣布死訊。
李明逵

李明逵，GBS（英文：Lee Ming-kwai，1950年10月13號—）係香港警務處前處長，2003年到2007年在任。佢喺香港出世，中學同大學分別讀金文泰中學同香港中文大學新亞書院歷史系，畢業後加入警隊。
李明博

李明博（粵拼：lei5 ming4 bok3；韓文：이명박，號一松；일송，日本名月山明博，1941年12月19號—）係韓國政治人，企業家。係前南韓首爾市長，大國家黨領袖，第17任大韓民國總統。
李明博被揭喺總統任內涉嫌濫用職權同埋私設秘密基金，2020年佢俾韓國最高法院終審判監17年。

履歷
李明博1941年喺韓國一個農民家庭出世，屋企好窮，要成日做兼職賺錢。1965年響高麗大學畢業，加入現代集團旗下嘅現代建設工作。李明博36歲就坐上去做總裁，其間佢花咗好多時間同努力，將現代建設搞大，員工人數由1965年嘅27人跳升到1992年嘅16萬人。因為咁有人叫佢就「推土機」，即係暗示佢毅力無邊。1970年代，李明博參與馬來西亞嘅一個大型橋樑項目，同馬來西亞副首相馬哈迪關係密切。
1992年佢離開咗現代集團，走入國會做議員。1998年因為議員經費問題而辭職。
2003年佢當選漢城（首爾）市長，任內提出要將漢城綠化，其中爭議最大嘅係清溪川整治工程。工程提出嗰陣啲人話李明博白痴，但李明博花咗好多時間進行4000幾次游說，最後喺2003年7月展開，到2005年9月完工。
由於呢個工程，李明博喺2008年成功坐上韓國總統個位。2013年完成總統五年任期。

被判刑
2017年10月16號，韓國檢方啟動調查李明博涉嫌濫用職權。12月27號，針對李明博涉嫌私設秘密基金一案，韓國檢方專項調查組正式啟動調查。
2018年3月22號，由於李明博喺總統任內涉嫌收受賄賂、挪用公款、逃稅漏稅、濫用職權等十幾項罪名，首爾中央區地方法院批准逮捕李明博。4月9號，韓國檢方以受賄、貪污、逃稅、濫用職權等14項罪名向首爾中央地方法院起訴李明博。10月5號，佢被韓國中央地方法院判處15年監禁同罰款130億韓幣。
2019年1月，佢以健康惡化嘅理由請求保釋；3月6號，獲首爾高等法院批准，並限制行動範圍。
2020年2月19號，李明博被二審判處有期徒刑17年，當庭收押，六日後保釋。10月29號，韓國最高法院進行終審宣判，維持二審判決結果，判處李明博17年有期徒刑，李明博未出庭；喺終審判決生效後，李明博結束保釋並入獄服刑。
2022年6月28號，韓國檢方考慮到李明博嘅健康狀況，允許佢暫緩服刑3個月。9月23號，李明博暫緩服刑期限獲准延長三個月。12月27號，韓國政府宣佈特赦李明博。

屋企
阿爸：李忠宇
阿媽：蔡太元
夫人：金潤玉
佢哋有一仔三女。
李明憲

李明憲（英文：Akinori Lee，1982年3月9號—），係香港中韓混血男藝人，香港出世，細個喺日本大阪長大，之後到韓國讀大學，畢業後喺韓國做過模特兒，2009年參加香港亞洲電視《亞洲星光大道》而做咗香港藝人，先後做過亞洲電視同無綫電視藝人，之後主要拍電影。

演出作品
呢個表唔完整，歡迎加料。
李明柱

李明柱（이명주；Lee Myung-joo；1990年4月24號—）係南韓足球員，效力緊阿聯酋職業足球聯賽球會艾阿恩，司職中場。

球會生涯
2014年6月，以破韓國球員紀錄嘅500萬美金轉會費加盟阿聯酋職業足球聯賽球會艾阿恩。

國際賽生涯
2013年6月11號，首次代表國家隊出場，對陣烏茲別克。
杭州灣

杭州灣（粵拼：hong4 zau1 waan1；吳語：ghaon平 tseu平 uae平）係東海一灣，喺浙江省同上海市度。有錢塘江注入。
杭州灣位於上海以南，灣嘅最入面係杭州。杭州灣口有好多島仔，組成咗舟山羣島。
杭州灣出名在於佢有世界上最大嘅海潮，潮高9米，時速40公里。中秋時嘅潮水最大，吸引好多遊客觀光。
杭州灣大橋檻過個灣，喺2007年6月14號接通兩頭，2008年5月1號通車。佢係世界第二長橋，原先從浙江東部去上海要400公里，呢座橋就將行程減到80公里。
杭州灣大橋

杭州灣大橋，又叫杭州灣跨海大橋，係中國浙江一條公路橋，橫跨嘉興海鹽同寧波慈谿之間嘅杭州灣，全長35.673公里，2008年通車。
杭州經濟技術開發區

杭州經濟技術開發區係中國浙江杭州一個經濟技術開發區，總面積105平方公里，人口42萬。
杭州鼓樓

杭州鼓樓係浙江杭州一棟建築，喺吳山東邊，河坊街旁邊。原先嘅古建築係明嘉靖年起嘅，文革嗰時拆晒。2001年，杭州為咗「創建文化名城」，決定重建，即係而今見到嘅假古董。鼓樓周圍係城隍山（吳山天風），風景十分之好。
杭州史

杭州係有著好耐文明史嘅一個城市，喺大中華史入邊做過七個國朝嘅都城。據考古發現，早喺五萬年前附近就有「建德猿人」喺度繁衍。喺春秋時期，呢度屬於越國嘅國土。秦始皇征服六國後，喺呢度建立咗錢塘縣。呢陣時嘅杭州仲喺海底，西湖喺之後嘅八百年都係海灣。隨著錢塘江潮汐堆砌啲泥沙，形成咗陸地，到咗隋煬帝時代完成咗京杭大運河，帶動咗南北貨運同商貿活動，令到杭州城開始向大都市嘅方向發展。喺11世紀之後歷代，呢度都為朝廷進貢咗唔少貴價品，唔少外域人士到杭州做生意同落腳，喺海內外享有埋盛名。
到咗明代後，杭州嘅手工業崛起，出現咗唔少名品手作。到1894年《馬關條約》後，杭州成為咗通商口岸之一，不過上海開埠後，就拖低咗杭州嘅產業集聚力。中共1950年代建政後，經歷咗大躍進、人民公社化運動同十年文革帶來嘅破壞後，隨著1978年改革開放而重新發展返，成為咗中國大陸嘅15個經濟中心城市之一，仲有全國重點風景旅遊城市同國家歷史文化名城。

隋代創城
隋開皇十一年（591年）始創杭州城，「移州於柳浦西，依山築城」。喺隋煬帝嘅時候，開鑿咗南北大運河接通埋杭州。

唐到五代十國嘅獨立
唐初杭州屢次俾啲軍頭佔據，好似沈法興、李子通、杜伏戚、輔公茹等，而令當地嘅經濟冇發展得咁好。貞觀之治到開元之治嘅時候，就相對發展得唔錯。呢陣時就開始咗園林造景，有唔少嘅文人雅士都嚟呢處遊樂，仲吸引埋好多高僧釋子。據載喺唐代嘅杭州城內外，湖山之間係起咗成360間寺廟。不過錢塘江成日發大水，居民自發起嘅版築土塘，擋唔到啲潮水衝擊，所以城度一路都係冇聚唔多人氣。

吳越獨立
喺唐後多方爭鋒嘅時代度，錢鏐喺887年接掌咗杭州刺史一職，一步步咁升官、獨攬咗杭州地方嘅軍政大權。904年俾封做吳王；907年，後梁封咗錢鏐做吳越王，吳越國就由呢度開始創建咗。到龍德三年（923年），錢鏐俾冊封咗做吳越國王，吳越建立埋咗王國體制。喺吳越錢氏嘅獨立建政時期，杭州係叫做「西府」，實際係吳越國都。呢個係令杭州第一次喺江浙地方有咗地位嘅飛躍，推上咗「東南第一州」嘅寶座。
吳越國尊崇佛教，實行咗「保境安民」嘅政策，大力發展商業推動咗杭州嘅城市化，係中國大陸中世紀「城市革命」嘅先驅，帶動埋江南城市化嘅發展。

南宋定都
南宋定都喺杭州之後，起咗九里皇城、開埋十里天街（呢家嘅中山中路），喺宮城出邊嘅天街兩側，啲王室貴族內侍個個都跟著起埋自己嘅宮廷豪宅。嗰陣時喺中河以東就起咗德壽宮，喺上華光巷度係起咗開元宮，喺後市街就起咗惠王府第，喺惠民街起咗龍翔，而呢一帶亦就有咗「一色樓臺三十里」嘅稱呼。喺建炎三年（1129），謀害過岳飛嘅張俊喺明州（依家嘅寧波）擊退咗金兵，俾宋高宗封咗做「清河郡王」，張就揀咗呢家嘅河坊街太平巷度起咗自己嘅清河郡王府，咁一嚟嗰帶就開始俾人叫做「清河坊」。清河坊後尾慢慢多咗唔少商鋪、酒樓、茶肆，生意由朝到黑都未停過，跟著就有咗河坊街嘅名。後邊經歷咗蒙元、滿清到中華民國大陸時期，河坊街一路都仲係杭州嘅商商業文化中心。
而喺南宋管治嘅時期度，大批嘅手工業者就聚埋咗呢度，出現咗唔少嘅私家作坊，仲有綾錦院等規模較大嘅官營工場，絲綢織染業就咁一路發展。而由宋開始去到滿清，每代嘅朝廷都專登喺杭州設立個織綢府，負責織造綢緞嘅事務，向宮廷提供啲絲綢貢品。

蒙古人管治
維基文庫有原文：
一枝花(杭州景)
南宋被元朝吞併咗後，杭州臨安府改咗名叫杭州路，成為咗江浙行中書省嘅治所。杭州城避免咗破壞，城入邊嘅商業活動，喺社會安定咗同運河復航後，迅速咁恢復埋。
元世祖至元十四年（1277）十一月，命中書省檄文諭中外，「江南既平，宋宜曰亡宋，行在宜曰杭州。」繁荣嘅工商業，仲有西湖嘅美景，再次吸引咗海內外人士陸續去遊覽。關漢卿喺呢一年後，就由大都落咗杭州，寫低咗一枝花（杭州景）盛讚當地嘅繁景。意大利嘅旅行家馬可波羅亦去咗杭州，係稱之為「世界上最美麗華貴」嘅「天城」。據其當時嘅記述，杭州城入邊嘅街道好闊廣，路面都係用磚石鋪砌嘅，下底仲起有排水嘅暗渠。城入邊有十個大「方衢」做市場，「方衢」附近都設有「邸店」，俾外地商人存放啲貨品。每個禮拜有搞三次集市，每次都有成四、五千人。而據記述元朝嘅皇帝對杭州城，係有徵收各種商品嘅巨額稅費。官府係透過當地嘅十二個商家行會，抽繳呢啲商稅。
另據記載，呢陣時嘅杭州城有三萬嘅常駐軍，係愛來鎮壓人民嘅動亂。城入邊每座橋都會派十個兵駐守。而當局仲實施禁止晚黑行街嘅法令，到晚黑各街都會有巡查嘅兵，禁止啲人點燈落街行，因而都禁埋夜市。到元英宗時，意大利嘅鄂多立克來華亦到過杭州，話呢度係「世界上規模最大之城」。而元末到杭州嘅非洲旅行家伊本·拔都他，亦記述話杭州係佢從未見過嘅大城市。
到元末，張士誠舉兵攻佔咗杭州，改造咗杭州嘅城牆，又新開咗運河。收尾朱元璋喺1366年帶兵再攻陷咗呢度。

滿清
滿清後，杭州係清廷最先派咗八旗精兵駐防嘅三個城市之一。部隊係喺1645年（順治二年）進駐嘅，而1650年（順治七年）就喺城池同西湖間起咗個「旗下營」，佔據咗由湖濱直到去官巷口一帶嘅地方，阻隔咗杭州居民成兩百年。
喺光緒33年（1907年），當局同英國借錢開始起杭州嘅鐵路。喺宣統元年（1909年）為咗令滬杭甬鐵路入城方便，拆去咗清泰門同呢一帶嘅城牆。
清光緒二十年（1894年）《馬關條約》簽訂後，杭州成為咗通商口岸之一，喺拱宸橋嘅地頭設立咗通商場同日本租界。

中華民國
杭州滿城嘅駐防清軍喺1911年嘅十一月向革命軍投降。喺辛亥革命後，旗下營被杭縣公署標賣，所有嘅城牆、營門被拆嗮咗。「旗下營」冇咗後個地就開闢咗街市。一大揸商舖跟著尾湧入呢度，彷彿微縮版嘅上海十里洋場。嗰時嘅上海作為中國大陸嘅製造兼貿易中心，吸引埋杭州啲熟手工人同資金過去，導致咗杭州嘅工業後尾冇再發展上去。
1927年嘅浙江省政府，將杭縣城區同西湖全境劃出，正式成立咗杭州市政府。
喺1928～1930年張靜江任職第一代嘅浙江省政府主席時候，主持修築咗唔少基建，好似係杭州電廠、杭江鐵路、杭長公路、杭平公路、杭徽公路等等。而喺1929年，張靜江喺杭州成功舉辦咗西湖博覽會。張嘅設想係將杭州建設成「東方紐約」，而張等國民黨人嘅經濟建設主張，並唔啱嗰時蔣介石嘅政治軍事路線，而令到呢個規劃冇咗後續。而喺1927到1937年嘅期間，杭州市政府亦有意喺唔少外賓奉做「東方勒芒湖」嘅西湖，發展更多嘅旅遊業，將杭州打造成「東方嘅瑞士」。由於後邊中日爆發戰事而中斷咗。
另外嗰時嘅浙江省政府，為咗推動杭州、江浙嘅旅遊業喺經濟方面嘅貢獻，喺1934年專門成立咗浙江省名勝導遊局，部門設喺杭州嘅將軍路建設廳入邊，負責全省嘅旅遊同關聯事務。喺大陸嘅民國時期，係唯一個有設立旅遊局嘅地方省。

中共建政後
喺1998年朱鎔基主政國務院嘅時候，開放咗地產業，杭州就跟著成為咗中國大陸第一個樓價猛咁升嘅城市。喺到咗2000年前後，杭州市中心嘅樓價由每方1200升到咗3500。杭州市中心嘅杭州大廈一度成為咗大陸最賺錢嘅商場。
2000年4月到2010年1月，王國平主掌中共杭州市委書記嘅期間，強勢咁推動咗杭州城嘅開發，主導清拆咗環繞著西湖嘅大量政府機構，仲向東伸延咗杭州嘅開放建設，轉向開發錢塘江嘅一帶地皮。喺十年呢個空前嘅大開發入邊，杭州政府係獲利唔少，據統計到2009年杭州政府嘅土地收入高達1900億，係全大陸城市入邊收得最多嘅。
杭州灣新區

杭州灣新區係中國浙江寧波一個新區，總面積235平方公里，人口18萬。
杭州限定旅團

《杭州限定旅團》（英文：Travel Fun in Hangzhou）係一套由好好制作製作嘅遊埠節目，由梁凱晴、方泳琳、陳紫萱主持。節目由2023年8月28號到9月8號，逢禮拜一到五 21:00-21:25，喺香港奇妙電視有限公司嘅HOY TV首播。節目會趁住2022杭州亞運即將舉行去介紹杭州嘅景點。
日本國駐廣州總領事館

日本國駐廣州總領事館（日文：在広州日本国総領事館，英文：Consulate-General of Japan in Guangzhou）係日本派駐廣州嘅總領事館，喺1980年3月1號開館。地址係越秀區環市東路368號花園酒店東塔（花園大廈）1樓。
現任總領事係石塚英樹，喺2018年9月就任。

領區
駐穗總領館負責華南4省：廣東、廣西、福建同海南。
日本國際廣播電台

日本國際廣播電台（日文：NHKワールド・ラジオ日本；英文：NHK World Radio Japan）係日本嘅一家國際廣播電台，屬日本廣播協會（NHK）對海外廣播業務（NHK日本國際傳媒）嘅一部分。
日本夜行郵輪

日本夜行郵輪，係指一啲經海路來往日本各城市嘅長途郵輪，通常係傍晚或者凌晨出發，第二日上晝或者中午到達。佢哋嘅設施會同酒店嘅基本設施差唔多，視乎唔同郵輪公司嘅安排，有餐廳、小商店、販賣機、公眾浴場、甚至會有一啲娛樂設施或者表演。但由於佢哋以交通為目的，所以一般嚟講都會比渡假嘅豪華郵輪簡單。休息睡眠方面嘅選擇方面，由好似膠囊酒店咁去到比較豪華同寬躺嘅酒店房都有。
雖然交通上時間比較長，但係由於費用比較相宜，同埋可以喺船上過夜，所以對部分顧客來講都係一種唔錯選擇。
漢字文化圈

漢字文化圈地圖：中國、日本、南北韓、越南，以及同中華文化有聯繫嘅族群、地區。
「漢字文化圈」呢個詞用呢個文化圈內主要嘅語文寫出來嘅樣，都係用方塊字寫出，再加上表音文字。有台灣華語、中國華語、粵語、韓語、越南語、日語。其中方塊字部份有呢幾門語言特殊嘅字型、筆畫寫法。
漢字文化圈主要語言寫「漢字文化圈」。
漢字文化圈
（日文：漢字文化圏，平文式轉寫：Kanji Bunkaken；韓文：漢字文化圈，文觀部式轉寫：Hanja Munhwagwon；越南文：𥿺文化𡨸漢）係指大體上位於東亞、以源自中國嘅漢字爲文字媒介、文言爲語體媒介大量借用古典中文語彙、立足兼共享中華文化遺產嘅文化圈。呢個文化圈嘅主要國家地區有中國、台灣、香港、澳門、韓國（大韓民國、北韓）、日本（同埋日本治下嘅琉球）、越南。有時包括東南亞嘅星加坡。由於唐人在東南亞比重大兼且影響力大，東南亞嘅馬來西亞有時計入呢個文化圈，係半圈屬地區；蒙古、藏地、新疆有受中華文化影響，但處於邊緣地帶，同時受其他文化（譬如印度文化圈、中亞文化圈等等）影響，所以係文化圈嘅模糊區。
由於漢字文化圈內嘅主要民族長期用漢字，佢哋嘅語言當中有好多中文成份，比如日文嘅漢語、韓文嘅漢字詞、越南文嘅漢越詞。透過呢個語文媒介，儒家思想成爲唨呢啲民族共有嘅文化背景，同時喺呢啲民族當中影響唨多數人嘅大乘佛敎，亦都係傳統文化源流之一；透過呢個語文媒介，促成唨文化圈內啲成員之間嘅文化、信息交流。目前中國同日本繼續用開漢字，南韓有漢字但少用，北韓同越南廢除漢字。
漢字文化圈從地理角度又可以叫東亞文化圈；從文化角度又可稱爲儒家/教文化圈，重有稻米文化圈、筷子文化圈等稱呼。

簡介
漢字文化圈指嘅係文化相近、歷史上受中國同中華文化（或漢文化）影響、過去或者而家用漢字、曾經共同使用文言文（日韓越稱佢為「漢文」/「漢字」）作為書面語（並非口語嘅漢語官話作為交流媒介）、受中華文化影響嘅東亞同東南亞部分地區嘅文化區域。
歷史上完全使用漢字或同本國固有文字混用，古代官方同埋知識分子多數用文言文（日本、越南、北韓、韓國稱之為「漢文」）作為書面語言。
經濟、政治上佢哋嘅共通點包括：以前都係農耕民族、有冊封體制、識用足夠量嘅漢字、官方同知識分子會用文言文寫文等等。
漢字文化圈內各國歷史上都位於東亞地區，鄰近中國，用過漢字，本國語言大量借用唨古漢語詞彙。

特徵
歷史上曾經或而今仍然有漢字作為傳播語言同埋文化載體。
歷史上有冊封體制，同古中國君主有臣屬關係或邦交。
喺漢朝、隋朝、唐朝、宋朝、明朝等朝代曾經向中國學習，政經文化、飲食生活、禮儀習俗接近。
受過儒家思想影響。
受過佛、道思想影響。
種稻米用筷子食飯。
多少有用陰曆/農曆同埋相關節日，例如農曆新年、端午、盂蘭節、中秋、冬至。
漢尼拔

漢尼拔（拉丁文：Hannibal Barca，前247年—前183年），係古迦太基軍事家，以喺第二次布匿戰爭對抗羅馬共和國嘅戰績出名。
漢字字典

漢字字典係收錄各個漢字讀音、意思同用法嘅字典。因為有唔多講漢語嘅文化，自古以嚟都慣常用到漢字，所以漢字字典亦都見於佢哋嘅古籍之中；今時今日，用種種外語作解釋嘅漢字字典多不勝數。
漢字部件

漢字部件（粵拼：hon3 zi6 bou6 gin2）係漢字嘅組成部分。佢哋可以通過唔同方式組合形成漢字。漢字部件有可能可以再拆。如果一個部件無辦法再拆成更細而仍然有意義嘅部分，就叫做基礎部件。同時係漢字嘅部件叫做成字部件。如果一個部件係基礎部件同時又係成字部件，佢就係獨體字（中文：獨體字）。
漢字部件同部首有聯繫，但又唔同。一個漢字可以由多個部件組成，但係衹會有一個確定嘅部首。
喺動態組字（中文：動態組字）軟件裡面，漢字用漢字部件同「結構」來描述。有唔少字形輸入法（中文：字形輸入法）都係通過將漢字按照一定規則拆成漢字部件之後對各部件分別編碼，例如五筆字形輸入法（中文：五筆字形輸入法）同埋倉頡輸入法。
有啲軟件同網站提供用漢字部件查字嘅功能。萬國碼裡面亦有用來同漢字部件一齊用，用來描述漢字結構嘅字符。佢哋喺 U+2FF0 到 U+2FFB 道。
漢學

漢學（又叫做海外漢學）係指中國以外嘅學者研究中國嘢嘅一門學科。包括中國語言、文學、藝術、歷史同習俗嘅研究。海外無論邊個國大學嘅漢學系，第一個任務就係教漢語。

簡史
最早從事漢學研究嘅國係日本。之後喺16世紀末嘅西方興起。經歷咗確立期、發展期，到20世紀逐步進入繁榮期。

漢學家
漢學家係專門從事漢學研究領域嘅專家，一般特指國外研究漢學嘅學者。各國出名嘅漢學家有：
愛德華·沙畹
伯希和
白鳥庫吉
和田清
加藤繁
內藤湖南
桑原騭藏
費正清
李燕燕

李燕燕（Li Yin Yin，1998年6月5號—），身高1.58米，體重50公斤，係香港女子單車運動員。

簡歷
李燕燕原本係香港女子足球代表隊U18成員，後嚟改練單車。2015年，佢轉做全職運動員，曾經喺2016年亞洲單車錦標賽青年組個人公路賽攞到第四名同凱琳賽攞銀牌。喺轉戰成年組之後，佢由原本主力嘅公路賽轉戰場地賽。
2018年8月，李燕燕代表中國香港參加印尼舉行嘅亞洲運動會單車比賽；同馬詠茹合作出戰女子團體爭先賽決賽，最後用咗35秒024完成，贏到銀牌。
李燦明

李燦明（英文：Richard T. Lee，1954年—）係加拿大唐人，卑詩省議會（Legislative Assembly of British Columbia）代表北本拿比（Burnaby North），由2001年做到2017年，係北本拿比選區嘅第一個唐人省議員。識講廣東話同英文。
李燦明响香港出世，後來移民加拿大卑詩省大溫地區。2001年代表卑詩省自由黨（British Columbia Liberal Party）出戰卑詩省當選。2005年第二次參選又掂咗連任。2005年6月16號卑詩省長金堡（Gordon Campbell）委任佢做嗰屆省議會嘅《亞太事務部秘書》（Asia-Pacific Initiative）。
2009年5月李燦明第三次參選又再連任。
李煒敏

李煒敏係香港親中派政治人物兼勞工界人士。

選舉經歷
喺2021年9月，佢成為香港特别行政區選舉委員會勞工界委員。
李裪

李裪（韓文：이도；1397年5月7號—1450年4月8號），字元正（원정），史稱朝鮮世宗（조선 세종），韓國人通稱世宗大王（세종대왕），係大朝鮮國第四代國王（1418年-1450年在位）。
佢係諺文創造、發表者。1443年12月創造韓文28字，1446年9月發表，初時叫訓民正音，後改稱韓文。之前嘅韓國人係借用漢字。
而家韓國一萬元（만원）銀紙印咗佢個樣。
李解

李解（1975年12月23號—）係中國大陸男演員，江蘇洪澤人，出身戲劇世家，由細開始學民族舞，1997年考入北京電影學院。熒幕處女作係張紀中監製嘅2000年電視劇《笑傲江湖》，飾演林平之，之後亦接拍過多部影視劇，例如2014年嘅《武媚娘傳奇》，飾演李恪。
李詠

李詠（粵拼：lei5 wing3；簡化字：李咏；1968年5月3號—2018年10月25號）係中國大陸嘅電視主持，新疆烏魯木齊人，祖籍陝西咸陽三原縣。1990年從中國傳媒大學畢業之後第二年，加入咗中國中央電視台做編導，重喺5年後做咗專題片嘅編導，亦做過紀錄片《香港滄桑》嘅解說。1998年開始做過《幸運52》嘅娛樂節目主持而出名。期間亦做過《夢想中國》嘅總設計師同主持過《非常6+1》嘅選騷節目。
2018年10月25號05:20（UTC-5），李詠因患癌症，喺美國紐約州紐約死咗，終年50歲。而佢嘅出殯儀式喺同年月28號喺紐約富蘭克林金寶殯儀館（英文：Franklin Campbell Funeral Parlour）搞。
李虎錫

李虎錫，係大韓民國嘅一個男藝人同埋歌手。
李裕灐

李裕灐（1911年1月21號—2003年1月29號）係大韓民國足球員，司職中場，曾經喺1940年爲日本足球代表隊出場1次。
李裀

李裀（韓文：이인，1754年5月29號—1801年6月30號），字明興（韓文：명흥），封恩彦君（韓文：은언군），諡號忠貞（韓文：충정），係朝鮮王朝嘅王族成員。

家譜
李裀係：英祖李昑嘅庶孫、思悼世子李愃嘅庶大仔、恩信君李禛嘅親阿哥 、第22代王李祘嘅半細佬、懿昭世子李琔嘅半細佬、恩全君李禶嘅半阿哥、同埋第25代王李元範嘅爺爺。

流放
喺1762年，李裀嘅爸爸李愃畀佢爸爸李昑（即係李裀嘅爺爺）判咗死刑。喺爸爸死咗之後，李裀變咗好窮，窮到要同漢城府市場嘅商人洪鳳漢借錢。之後，因為李裀唔能夠還返啲錢，所以洪鳳漢同國王李昑要求還錢。到1771年2月，李昑決定將李裀流放去濟州島。
喺流放期間，李裀嘅細佬李禛因為風土病而過咗身，而佢自己喺冇耐之後又放返。到1776年，國王李昑過身，李裀嘅半阿哥李祘成為咗新國王。

返去王宮
因為王妃洪元嬪冇細路，所以李裀就將自己嘅仔李濬（之後叫做李湛）交咗畀佢做領養之下嘅大仔。到1779年，洪元嬪病死咗。佢哥哥洪國榮之後攻擊咗朝政大臣，跟住畀大臣罷免咗。元嬪嘅大仔李濬改咗名做李湛。喺1786年，李湛因為飮咗毒藥而自殺死咗。

又流放
因為朝政大臣同埋李裀嘅家庭一齊不滿，所以佢哋合力將李裀再一次流放，今次係去江華島。
朝政大臣非常不滿李裀嘅親生仔李湛嘅行為（即係自殺），想同佢做埋死刑。幸好，國王李祘（同時亦都係佢半阿哥）強硬反對殺死自己嘅半細佬。

死刑
喺1801年，李裀嘅正規太太宋常山，同埋佢嘅新抱申平山，都係天主敎教徒，仲受埋咗洗禮，令王朝非常反感。朝鮮國嘅國教係儒教，所以天主教係屬於違背國家，等同死刑。不過，李裀不斷反抗呢個決定，不過唔成功。同一年，李祘過身，李玜繼位做國王。實際話事嘅貞純王后非常堅持要李裀過死刑，最終李裀喺江華島流放期間，喺1801年6月30號被迫食毒藥過身。

影響
李裀嘅庶仔李㼅冇正規細路，但係佢嘅第二個庶子李元範會成為第25位國王。
李裀嘅墳墓喺京畿道陽州郡神穴面附近，即係今時今日嘅首爾恩平區附近，不過個墳墓喺1950年韓戰期間炸爛咗。
李詩姸

李詩姸（韓語：이시연，1980年7月24號—），初名李大鶴（이대학），係韓國跨性別模特兒兼演員，變性藝人。1999年出道做模特兒，2007年11月做變性手術同改名詩姸。2010年出道做歌手。
李蘢怡

李蘢怡（英文：Tiffany Lee，1982年9月23號—，本名李亮頤，曾用名李靜頤、李宜錚）係香港女藝人，做過歌手、模特兒同演員，2002年出道，2000年代活躍。
明治日本嘅產業革命遺蹟 製鐵、製鋼、造船同碳產業

明治日本嘅產業革命遺蹟 製鐵、製鋼、造船同碳產業係個喺日本嘅世界遺產，登錄喺聯合國教科文組織嘅世界遺產名錄。
明溪

明溪係中國福建三明一縣，面積1709平方公里，人口12萬。

史
1470年置歸化縣。1933年，因為同綏遠省嘅歸化城撞名，改名明溪縣。
明清皇家陵寢

明清皇家陵寢（粵音：ming4 cing1 wong4 gaa1 ling4 cam2）係喺中國江蘇嘅一個名勝古蹟，喺2000年畀聯合國教科文組織列入世界遺產。
明治憑甚麼

《明治憑甚麼》（Meiji Restoration 150th Anniversary Travelogue）係香港奇妙電視製作嘅旅遊節目，由項明生、黃芳雯主持，策劃及撰稿項明生、導演張景亮、編審魏秋姍、監製黃浩權、創作總監王喜。由2018年10月28號到2019年1月27號逢禮拜日22:30－23:30喺香港開電視首播。節目襯2018年係日本明治維新150週年，主持會去鹿兒島、長崎、下關、萩市、京都、東京、盛岡、青森、函館、小樽、札幌等15個日本城市，介紹點解明治維新咁成功。

節目調動
2018年11月18號：停播一次。
明治控股

明治控股（めいじホールディングス）（東證一部：2269）とは，係日本一間食品企業。2009年4月1號成立，現任社長松尾正彦，公司總部喺東京。
明洞

明洞（韓文：명동）係南韓代表性嘅購物街，後生仔女嘅聚腳地，位於首爾中區，一日嘅人流高達100萬以上，係南韓地價最高嘅地區。
明洞齊備潮流衣衫首飾，似東京嘅澀谷、香港嘅旺角或者台北嘅西門町。每晚十點後連流動小販都出動，就更加人頭湧湧。南韓美容牌子好似Skin Food、Missha、Nature Republic、Laneige同It's skin都喺爾處開分店。
沙園街道

沙園街道係中國廣東省廣州市海珠區下轄嘅一個街道，喺海珠區西部，1960年成立。轄區總面積1.44平方公里，2000年常住人口5.4萬。

參考資料
〈社區文化〉。中共海珠區宣傳部網站。喺2008-08-30搵到。

外部連結
沙園街道辦事處網站
睇 • 論 • 改 • 歷海珠區政區行政隸屬：中華人民共和國廣東省廣州市　　區政府駐地：江海街道街道：海幢街道 | 赤崗街道 | 新港街道 | 濱江街道 | 素社街道 | 南華西街道 | 龍鳳街道 | 沙園街道 | 瑞寶街道 | 江海街道 | 鳳陽街道 | 南石頭街道 | 華洲街道 | 昌崗街道 | 南洲街道 | 琶洲街道 | 官洲街道 | 江南中街道睇埋：中華人民共和國廣東省鄉級以上政區一覽。
沙圈

逐漸多咗上一項嘅妓女，走去附近嘅葡京酒店打躉，形成聞名世界嘅葡京沙圈，運作至2015年被𢫏檔為止。
「沙圈」嘅用法越嚟越廣泛；喺香港，傳媒會將此起彼落，妓女聚集嚟兜生意嘅各處公家地方，以該詞稱之，選字有時係人肉沙圈；喺澳門，街坊又會用到沙圈街一詞。
自澳門威尼斯人响2007年開張起，路氹新沙圈就喺該處室內逐漸成形，响2010年轉移陣地至附近室外，活躍至今。

腳註
家陣，「新沙圈」通常指「路氹新沙圈」，「舊沙圈」一般代表「葡京沙圈」。